ไทยพาณิชย์จ่ายปันผลหุ้นละ1บาท
ธนาคารไทยพาณิชย์ประกาศจ่ายเงินปันผลระหว่างกาลในอัตราหุ้นละ 1 บาทวันที่ 16 ก.ย.นี้
24 ส.ค. 2554

ธนาคารไทยพาณิชย์ประกาศจ่ายเงินปันผลระหว่างกาลในอัตราหุ้นละ 1 บาทวันที่ 16 ก.ย.นี้    
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า ที่ประชุมคณะกรรมการธนาคารไทยพาณิชย์ ครั้งที่ 12/2554 เมื่อวันที่ 23 สิงหาคม 2554 ได้มีมติอนุมัติให้จ่ายเงินปันผลระหว่างกาลในอัตราหุ้นละ 1 บาท คิดเป็นเงินทั้งสิ้นประมาณ 3,399 ล้านบาท โดยธนาคารจะกำหนดรายชื่อผู้ถือหุ้นที่มีสิทธิรับเงินปันผลในวันที่ 6 กันยายน 2554 โดยวิธีปิดสมุดทะเบียนพักการโอนหุ้นในวันที่ 7 กันยายน 2554 และกำหนดจ่ายเงินปันผลระหว่างกาลในวันที่ 16 กันยายน 2554
"ในช่วงหลายปีที่ผ่านมา ธนาคารไทยพาณิชย์ได้พิสูจน์ให้เห็นถึงความสามารถในการสร้างผลกำไรจากการดำเนินงานของทุกกลุ่มธุรกิจของธนาคาร การจ่ายเงินปันผลระหว่างกาลในครั้งนี้สะท้อนให้เห็นถึงความสามารถในการทำกำไรที่แข็งแกร่งอย่างต่อเนื่อง และระดับเงินกองทุนที่มั่นคงของธนาคาร"นางกรรณิกากล่าว